નરેન્દ્ર મોદી અને પૂર્વ વડા પ્રધાન મનમોહન સિંહ

કહેવાય છે કે મોદી સરકારને 16 વર્ષ જૂની પરંપરા મજબૂરીમાં બદલવી પડી છે, જેમાં વિદેશી ઉપહાર, દાન અને મદદ નહીં લેવાનો નિર્ણય લેવાયો હતો.

કોરોનાના કેસ અને મૃત્યુ વધતાં ભારતમાં મેડિકલ ઓક્સિજન, દવાઓ અને અનેક ઉપકરણો નકામાં સાબિત થઈ રહ્યાં છે.

16 વર્ષ પહેલાં મનમોહન સિંહના નેતૃત્વવાળી યુપીએ સરકારે સુનામીસંકટના સમયે નિર્ણય લીધો હતો કે ભારત હવે પોતાના દમ પર લડાઈ લડી શકે છે, આથી કોઈ વિદેશી મદદને સ્વીકારશે નહીં. પણ હવે સ્થિતિ એવી છે કે મોદી સરકાર બાંગ્લાદેશ અને ચીનથી પણ મદદ લેવા માટે તૈયાર છે.

ગુરુવારે ભારતના વિદેશસચિવ વર્ષવર્ધન શ્રૃંગલાએ વિદેશી મદદ સ્વીકારવાના નિર્ણયનો બચાવ કર્યો અને પત્રકારોને કહ્યું કે લોકોની જરૂરિયાતો પૂરી કરવા માટે જે પણ કરવું પડે, એ સરકાર કરશે.

સરકારે બચાવ કર્યો

નરેન્દ્ર મોદી અને પૂર્વ વડા પ્રધાન મનમોહન સિંહ

શ્રૃંગલાએ કહ્યું કે બહુ સંકટનો સમય છે. પહેલી વાર સરકારે સાર્વજનિક રીતે તેનો બચાવ કર્યો છે.

શ્રૃંગલાએ વિદેશી મદદનો બચાવ કરતા કહ્યું, "અમે આને રાજનીતિ તરીકે જોતા નથી. અમે પણ લોકોની મદદ કરી છે અને અમને પણ મદદ મળી રહી છે. આ દર્શાવે છે કે પૂરી દુનિયા એક એકબીજા પર નિર્ભર છે. તેનાથી એ પણ ખબર પડે છે કે આખી દુનિયા સાથ મળીને કામ કરી રહી છે."

ગુરુવારે પાકિસ્તાનના એક નિર્ણયનાં પણ વખાણ થઈ રહ્યાં છે. પાકિસ્તાન ભારતનો પડોશી દેશ છે અને તેણે પણ મુશ્કેલ સમયમાં મદદની વાત કરી છે.

ગુરુવારે પાકિસ્તાનમાં યુરોપીયન યુનિયનનાં રાજદૂત એંદ્રોઉલા કામિનારાએ ટ્વીટ કરીને કહ્યું, "આપણે પાકિસ્તાનનો દિલથી આભાર માનવો જોઈએ કે તેણે ઈયુથી ભારત મોકલાઈ રહેલી માનવીય મદદ માટે તેના ઍરસ્પેસના ઉપયોગની તત્કાળ મંજૂરી આપી."

ઉલ્લેખનીય છે કે ભારત અને પાકિસ્તાને એકબીજાના ઍરસ્પેસના ઉપયોગ પર પ્રતિબંધ લગાવી રાખ્યો છે. 

બાંગ્લાદેશના વિદેશ મંત્રાલયે જાહેરાત કરી કે તે ઍન્ટી-વાઇરલ દવાની 10,000 શીશી, 30,000 પીપીઈ કિટ અને ઝિંક, કૅલ્સિયમ, વિટામિન સીની સાથે અન્ય જરૂરી દવાઓ ભારત મોકલશે.

હર્ષ શ્રૃંગલાએ કહ્યું કે અંદાજે 40 દેશોથી ઓક્સિજન સંબંધિત મદદને લઈને કામ ચાલુ છે.

ભારત તાકાતવર દેશ અમેરિકા, રશિયા, જર્મની અને સાઉદી અરેબિયાથી લઈને ઇજિપ્ત, ઉઝબેકિસ્તાન, બાંગ્લાદેશ અને ગુયાના સુધી મદદ લઈ રહ્યું છે.

શ્રૃંગલાએ કહ્યું કે ભારતને લોકો દિલ ખોલી મદદ કરી રહ્યા છે, કેમ કે ભારતે પણ ભૂતકાળમાં આવું કર્યું... \n\nમને ઉપરના લેખ માટે સારું શીર્ષક આપો.
વિદેશથી મદદ ન લેવાની મનમોહન સિંહે શરૂ કરેલી પરંપરા પીએમ મોદીએ કેમ તોડી?